सामग्री: पण गेल्या दोन महिन्यांपासून उद्धव ठाकरे प्रत्यक्षात बाहेर जाऊन परिस्थितीची पाहणी का करत नाहीत, असा प्रश्न उपस्थित केला जातोय. हॉस्पिटल, वस्त्यांमध्ये जाऊन मुख्यमंत्री जनतेला आश्वस्त का करत  नाहीत, अशी विचारणा विरोधकांकडून केली जात आहे. 

खरं तर लॉकडाऊन सुरू झाल्यापासून मुख्यमंत्री उद्धव ठाकरे यांनी अनेकवेळा जनतेशी व्हीडिओ कॉन्फरन्सिंगच्या माध्यमातून संवाद साधला आहे. जनतेशी ते ज्या शैलीत बोलले, त्याचे कौतुकही करण्यात आलं.

एखाद वेळला ते कामांची पाहणी करताना दिसले, स्वतःच्या आमदारकीसाठी अर्ज भरण्यासाठीही ते सहकुटुंब गेले होते. पण ते थेट लोकांमध्ये जात नाहीत, यावरून मात्र त्यांच्यावर टीका करण्यात आली. 

उद्धव ठाकरेंचं बाहेर पडणं प्रकृतीसाठी धोकादायक? 

यामागे एक कारण त्यांची प्रकृती असल्याची चर्चा होत आहे. Kolaj.in चे संपादक सचिन परब यांच्यामते उद्धव ठाकरे यांचा स्वभावही याला कारणीभूत आहे. "उद्धव ठाकरे हे आपल्या प्रकृती विषयी पूर्वीपासूनच जागरूक आहेत. त्यांची अँजिओप्लास्टी झालेली आहे. त्यामुळे ते आपल्या आरोग्याची काळजी घेतातच. ते नियमित व्यायाम करतात. डॉक्टरांच्या सतत संपर्कात असतात." 

शिवाय, महाराष्ट्रात दोन मंत्र्यांना कोरोनाची लागण झाली आहे. अशा परिस्थितीमध्ये मुख्यमंत्र्यांनी किती धोका पत्कारावा, असाही प्रश्न परब यांनी उपस्थित केला.

तरी मुख्यमंत्री, पंतप्रधान अशा पदावर असलेल्या व्यक्तींनी अशा काळात संसर्ग होत असलेल्या ठिकाणी जाणं अपेक्षित नसल्याचं राजकीय विश्लेषक सांगतात. 

त्यांनी म्हटलं, "दोन मंत्र्यांना कोरोनाची लागण होणं ही काही कौतुकास्पद बाब नाही. मुख्यमंत्र्यांनी थेट रुग्णांच्या संपर्कात यावे ही अपेक्षा बाळगणं चुकीचं आहे. पंतप्रधान, केंद्रीय आरोग्य मंत्री, इतर राज्याचे मुख्यमंत्रीही लोकांमध्ये थेट न जाताच काम करत आहेत, कारण या सगळ्यांवर मोठी जबाबदारी आहे. उद्धव ठाकरेंनी प्रशासन उत्तमरीत्या हाताळणे अपेक्षित आहे. त्यात जर ते कमी पडत असतील तर टीका व्हायला हवी." 

कोरोना व्हायरसचा धोका हा मधुमेह, श्वसनाचे आजार, हदयविकार असे आजार असणाऱ्या व्यक्तींना जास्त आहे, असं वैद्यकीय तज्ज्ञ सांगतात.

"उद्धव ठाकरे यांच्या ह्रदयाची शस्त्रक्रिया झाल्याने ते निश्चितच डॉक्टरांचा सल्ला घेऊन काम करत असतील," असं मत लोकमतचे वरिष्ठ सहाय्यक संपादक संदीप प्रधान यांनी व्यक्त केले. 

'पंतप्रधानही घराच्या बाहेर पडत नाहीत'

बीबीसी...\nमागील सामग्री खालीलप्रमाणे सारांशित केली जाऊ शकते:
महाराष्ट्रात कोरोनाचा पहिला रुग्ण 10 मार्चला आढळला. त्यानंतर काही काळातच रुग्णांची संख्या वाढली आणि मुख्यमंत्री उद्धव ठाकरे यांनी लॉकडाऊन जाहीर केला. त्यानंतर दोन दिवसांनी देशभरात लॉकडाऊन जाहीर झाला.